Versus

„Versus“ – 2006–2011 m. leistas verslo žurnalas. Žurnalas buvo pradėtas leisti, kai Vidas Rachlevičius paliko dienraščio „Verslo žinios“ leidžiamo žurnalo „Verslo klasė“ vyriausiojo redaktoriaus postą.

Leidinyje spausdinta pažintinė informacija, rašiniai apie verslą, gyvenimo būdą, naujausias technologijas, įvairius visuomenės reiškinius. Iš pradžių buvo leidžiamas 7 tūkst. egzempliorių tiražu.

Nuo 2011 m. dėl smarkiai kritusių reklamos pajamų bei susidariusios 170 tūkst. litų skolos spaustuvei „Spaudos kontūrai“ žurnalo leidimas buvo sustabdytas.„Verslo žinios“: “Pristabdomas žurnalo „Versus“ leidimas„15min“: Dėl skolų „Versus“ žurnalas kol kas nebus leidžiamas Rachlevičius tuomet tikino žurnalo leidybą atnaujinti 2012 m. pavasarį arba rudenį, tačiau leidinys prekybos vietų taip ir nepasiekė. Nuo to laiko žurnalas buvo platinamas eversus.lt svetainėje, kuri 2015 m. dingo iš saityno neva tai dėl techninių kliūčių, tačiau tinklalapis nuo to laiko buvo nepasiekiamas.„Verslo žinios“: „eVersus.lt“ redaktorius tikina, kad portalas nemirė

 Išnašos 

Kategorija:Lietuvos žurnalai
Kategorija:Verslo žurnalai
Kategorija:Lietuvos verslo spauda